CELEX: C2005/132/25
Language: fi
Date: 2005-05-28 00:00:00
Title: Asia C-119/05: Consiglio di Staton (kuudes jaosto) 22.10.2004 tekemällään päätöksellä esittämä ennakkoratkaisupyyntö asiassa Ministero dell'Industria, Commercio ed Artigianato vastaan Spa Lucchini Siderurgica

28.5.2005   
            
            
               FI
            
            
               Euroopan unionin virallinen lehti
            
            
               C 132/13
            
         Consiglio di Staton (kuudes jaosto) 22.10.2004 tekemällään päätöksellä esittämä ennakkoratkaisupyyntö asiassa Ministero dell'Industria, Commercio ed Artigianato vastaan Spa Lucchini Siderurgica
   (Asia C-119/05)
   (2005/C 132/25)
   Oikeudenkäyntikieli: italia
   Consiglio di Stato (kuudes jaosto)on pyytänyt 22.10.2005 tekemällään päätöksellä, joka on saapunut yhteisöjen tuomioistuimeen 14.3.2005, Euroopan yhteisöjen tuomioistuimelta ennakkoratkaisua asiassa Ministero dell'Industria, Commercio ed Artigianato vastaan Spa Lucchini Siderurgica seuraaviin kysymyksiin:
   
               1)
            
            
               Aiheuttaako välittömästi sovellettavan yhteisön oikeuden, jota nyt esillä olevassa asiassa edustavat yleispäätös 3484/85/EHTY, 20.6.1990 tehty komission päätös, joka on annettu tiedoksi 20.7.1990, ja tuen takaisinperinnästä 16.9.1996 tehty komission päätös nro 5259 — jotka kaikki ovat olleet perustana nyt vireillä olevassa oikeudenkäynnissä riitautetulle takaisinperintäpäätökselle (eli 20.9.1996 tehdylle päätökselle nro 20357, jolla peruutettiin 8.3.1996 tehty päätös nro 17975 ja 3.4.1996 tehty päätös nro 18337) — ensisijaisuuden periaate sen, että kansallisten viranomaisten on oikeudellisesti mahdollista ja että niillä on oikeudellinen velvollisuus periä takaisin tuki yksityiseltä tuensaajalta siitä huolimatta, että olemassa on siviilituomio, jolla määrätään, että tuo tuki on ehdottomasti maksettava?
            
         
               2)
            
            
               Kun otetaan huomioon se kiistaton periaate, jonka mukaan tuen takaisinperimistä koskeva päätös kuuluu yhteisön oikeuden soveltamisalaan, mutta sen täytäntöönpanosta ja siihen liittyvästä takaisinperintämenettelystä säädetään tätä alaa koskevien yhteisön säännösten puuttuessa kansallisessa oikeudessa (tästä periaatteesta ks. yhdistetyt asiat C-205/82–C-215/82, Deutsche Milchkontor v. Bundesamt fur Ernahrung und Forstwirtsschaft, tuomio 21.9.1983), aiheuttaako lainvoiman saanut konkreettinen oikeuden päätös (siviililain 2909 §), joka koskee yksityisen ja viranomaisen välistä asiaa ja jolla velvoitetaan viranomainen noudattamaan sitä, sen, että takaisinperintämenettely käy oikeudellisesti mahdottomaksi?